अन्त में, यदि कोई किसी भगवान्नाम उच्चारण से अभिवादन करता है तो हमें भी उसी नाम से उत्तर देना चाहिए। ‘जय राम जी’ करने वाले को ‘जय राम जी’ कहकर, ‘जय श्रीकृष्ण’ कहने वाले को ‘जय श्रीकृष्ण’ कहकर उत्तर देना शिष्ट ढंग है। इसी प्रकार दूसरे सम्प्रदाय के लोगों से व्यवहार करते समय प्रणामादि का ऐसा ही रूप होना चाहिए, जो उनकी मर्यादा के अनुरूप हो। अतः प्रणाम संस्कार को अपने जीवन में अवश्य ही पूर्णतः उतारने की चेष्टा करनी चाहिए।